Diari Oficial de la Generalitat Valenciana


Sumari del DOGV 4429, del 30-01-2003 (2003/531)

Informació pública amb el text resumit de tres resolucions de la secretària general de la Conselleria de Justícia i Administracions Públiques, per les que s'acorda la inscripció en el Registre de Fundacions de la Comunitat Valenciana, de les següents entitats: Fundación de la Comunidad Valenciana para la Promoción de Alboraya, Fundación Caixa l'Alcúdia de la Comunidad Valenciana, i Fundación de la Comunidad Valenciana Escuela de Dirección de Empresas del Mediterráneo.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/531


Data del document
:   09-01-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública amb el text resumit de tres resolucions de la secretària general de la Conselleria de Justícia i Administracions Públiques, per les que s'acorda la inscripció en el Registre de Fundacions de la Comunitat Valenciana, de les següents entitats: Fundación de la Comunidad Valenciana para la Promoción de Alboraya, Fundación Caixa l'Alcúdia de la Comunidad Valenciana, i Fundación de la Comunidad Valenciana Escuela de Dirección de Empresas del Mediterráneo. [2003/M531]
  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en el que s'estableix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer
  
Per Resolució de data 3 de desembre de 2002, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la Fundación de la Comunidad Valenciana para la Promoción de Alboraya, i es va classificar de caràcter cultural.
  
La Fundació té per objecte la realització dels següents fins:
  
- Foment de les iniciatives per al desenvolupament de polítiques de promoció econòmica.
  
- Promoció d'iniciatives turístiques.
  
- Promoció de polítiques que fomenten el desenvolupament local d'activitats d'interès general, amb caràcter preferent en els àmbits de l'economia, la cultura i l'esport.
  
Per a la consecució del seu objecte la Fundació realitzarà les següents actuacions:
  
- Organització d'esdeveniments esportius.
  
- Campanyes de promoció turístiques.
  
- Concessió de premis literaris i artístics.
  
- Concessió de subvencions.
  
- Divulgació de marques corporatives.
  
- Assessorament tècnic i formació del personal pertanyent a les entitats que col·laboren amb la Fundació.
  
Segons l'article 7 estatutari la Fundació es constitueix a favor de col·lectivitats indeterminades resultant beneficiada en general la població d'Alboraya.
  
La Fundació atorgarà amb criteris d'imparcialitat, no discriminació i objectivitat els seus beneficis a les persones o entitats que reunint les condicions establides estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Segon
  
Per Resolució de data 5 de desembre de 2002, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la Fundación Caixa l'Alcúdia de la Comunidad Valenciana i es va classificar de caràcter cultural i de foment a l'economia social.
  
La Fundació, de conformitat al que exposa l'article 7 dels seus estatuts, té per objecte la realització dels següents fins:
  
Portarà a terme i promocionarà tot tipus d'activitats d'interès general, en particular aquelles tendents a la promoció cultural, social i assistència, cooperació per al desenvolupament, defensa del medi ambient, suport a un model de desenvolupament sostenible i foment de l'economia i de la investigació en l'entorn a què esta estenga el seu àmbit d'actuació.
  
Per al compliment de l'objecte anteriorment referit, la Fundació desenvoluparà les següents activitats:
  
1. Gestionar la part del Fons per a la Formació i Promoció Cooperativa que li fos assignada per Caixa Rural de l'Alcúdia conforme a la normativa vigent, aplicant les dotacions que a l'efecte acorde anualment l'Assemblea General de la dita caixa a la formació dels socis i treballadors de la cooperativa en els principis i tècniques cooperatives, econòmiques i professionals; la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual que a qualsevol altra finalitat autoritzada per la legislació vigent en cada moment.
  
2. Assumir el compromís social de Caixa Rural de l'Alcúdia i garantir la permanència de l'obra social d'esta, qualsevol que fos l'evolució de la caixa dins del sistema financer.
  
3. Atendre i promoure obres beneficoassistencials, a través d'aportacions o facilitant infraestructura i assessorament.
  
4. Recolzar el desenvolupament de la cultura local, mitjançant la realització de programes de col·laboració, beques, publicacions, exposicions, concursos i actes públics facilitant ajudes a altres iniciatives i associacions culturals i esportives.
  
5. Custodiar, mantenir i difondre el patrimoni cultural i artístic de l'Alcúdia reunir, salvaguardar i donar a conèixer l'obra d'artistes de prestigi residents en l'Alcúdia
  
6. Participar i col·laborar en la restauració de monuments i obres d'art.
  
7. Encoratjar la vida associativa de la ciutat i contribuir a les celebracions i esdeveniments socials, fomentant els valors que són propis de la nostra identitat.
  
8. Promoure fins d'investigació, mitjançant el finançament de treballs, concessió de beques i divulgació de projectes dirigits a noves tecnologies en defensa del desenvolupament sostenible, medi ambient, foment de l'economia, tècniques agràries i millora de l'entorn rural.
  
9. Desenvolupar l'esperit cooperatiu o altres formes d'economia social, mitjançant la divulgació de la legislació cooperativa, impulsant la creació o el suport a projectes cooperatius que objectiven els fins fundacionals.
  
10. Formar part del patronat d'altres fundacions les finalitats del qual estiguen compreses entre els objectius de la Fundació.
  
Correspon al Patronat de la Fundació determinar el mode en què s'hauran de complir els fins propis de la Fundació.
  
Conforme el que disposa l'article 8 dels seus estatuts, seran potencials beneficiaris de la Fundació tots els que, directa o indirectament, estiguen relacionats amb la comarca de la Ribera preferentment, els socis i treballadors de Caixa Rural d'Alcúdia a través de la qual es canalitzarà la contraprestació econòmica que es derive de l'acció social de la Fundació, ja que en la iniciativa i l'esforç d'aquesta entitat es troba l'origen de la present Fundació.
  
La Fundació atorgarà amb criteris d'imparcialitat i no discriminació i objectivitat, sempre en forma no lucrativa, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que aprove a l'efecte.
  
Tercer
  
Per Resolució de data 20 de desembre de 2002, la secretària general de la Conselleria de Justícia i Administracions Públiques, va acordar inscriure en el registre de Fundacions de la Comunitat Valenciana, la Fundación de la Comunidad Valenciana Escuela de Dirección de Empresas del Mediterráneo i classificar-la de caràcter cultural.
  
El fi de la Fundació és el desenvolupament de la formació i gestió dels qui intervenen o col·laboren en sectors empresarials.
  
Per a la consecució del referit fi fundacional, la Fundación de la Comunidad Valenciana Escuela de Dirección de Empresas del Mediterráneo estableix els següents objectius, amb caràcter merament enunciatiu i no limitador:
  
1. El foment i la protecció del desenvolupament de la formació integral, tècnica i científica, tant de l'empresari, com dels seus col·laboradors i d'aquells que puguen resultar responsables de la gestió i direcció empresarial.
  
2. La defensa i promoció de l'esperit de col·laboració entre la societat i l'empresa, estudiant els problemes i interessos comuns amb criteris d'eficàcia i aportant suggeriments. Actuar com a centre d'informació, coordinació i serveis per a les empreses.
  
3. Finançar càtedres, realitzar i impartir seminaris i cursos de formació o perfeccionament relacionats amb el món de l'empresa, així com promoure'ls o cooperar a l'establiment d'estos.
  
4. Col·laborar en la formació i promoció de joves empresaris, fomentant l'esperit emprenedor a través de projectes i noves iniciatives així com la creació de noves empreses.
  
5. Qualssevol altres fins, serveis i activitats beneficodocents que la Fundació acorde o decidisca i no s'indiquen anteriorment, que contribuïsquen a la millora o perfeccionament de la gestió i formació empresarial.
  
Seran potencials beneficiaris de la Fundació les persones físiques, jurídiques, associacions, fundacions i tot tipus de col·lectivitats relacionades amb activitats empresarials o docents.
  
En tot cas la Fundació atorgarà, seguint criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítims creditors d'estos, d'acord amb les bases, normes o regles que establisca a l'efecte.